Penjajap tempur kelas Kirov

Penjajap (kruiser) tempur kelas-Kirov adalah sebuah kelas kapal perang berkuasa nuklear dari Tentera Laut Rusia. Ia merupakan kapal perang permukaan terbesar dan terberat (bukan dalam golongan kapal pengangkut pesawat atau kapal serangan amfibia) yang masih beroperasi di dunia. Antara kapal perang termoden, ia memiliki saiz kedua terbesar selepas kapal pengangkut pesawat, dan menyamai saiz bagi sebuah kapal tempur era Perang Dunia II. Designasi rasminya adalah "penjajap peluru berpandu berat berkuasa nuklear" (Rusia: тяжёлый атомный ракетный крейсер). Kapal ini sering dirujuk sebagai sebuah penjajap tempur oleh para peminat pertahanan barat di sebabkan saiz dan rupa luarannya.

Asalnya dibina untuk Tentera Laut Soviet, kelas ini dinamakan bersempena nama kapal pertama daripada empat buah kapal yang akan dibina, , telah dinamakan semula sebagai  pada tahun 1992. Rancangan asal untuk membina lima buah kapal, bagaimanapun kapal kelima dibatalkan. Di Rusia, kelas kapal ini biasanya dirujuk sebagai Projek 1144 Orlan (helang laut). Hanya sebuah  yang kini masih beroperasi.  dijangka akan memasuki semula perkhidmatan dengan Tentera Laut Rusia pada tahun 2021. Rusia telah merancang untuk mengaktifkan semula dua buah kapal menjelang tahun 2020, tetapi laporan terkini mencadangkan bahawa reaktor di dalam Admiral Ushakov dan Admiral Lazarev berada di dalam keadaan yang teruk, dan kapal-kapal ini tidak boleh diaktifkan semula dengan selamat.

Kemunculan kelas Kirov memainkan peranan penting dalam kerja-kerja pentauliahan semula  oleh Tentera Laut Amerika Syarikat pada tahun 1980-an.

Rekabentuk badan Kirov juga telah digunakan untuk pembinaan kapal arahan SSV-33, Ural berkuasa nuklear.

Rekabentuk

Persenjataan

Senjata utama kelas Kirov adalah 20 buah peluru berpandu P-700 Granit (SS-N-19 Shipwreck) yang dipasang di atas dek. Ia telah direka untuk menyerang sasaran permukaan yang besar. Pertahanan udara pula disediakan oleh 12 buah pelancar octuple S-300F bersama-sama 96 buah peluru berpandu dan sepasang Osa-MA bateri dengan 20 buah peluru berpandu setiap satunya. Pyotr Velikiy membawa beberapa buah peluru berpandu S-300FM dan merupakan satu-satunya kapal dalam Tentera Laut Rusia dan memiliki keupayaan pertahanan peluru berpandu balistik. Kapal-kapal ini memiliki beberapa perbezaan dari segi sut-sut penderia dan persenjataan: Kirov dilengkapi dengan peluru berpandu peperangan anti kapal selam, SS-N-14, sementara kapal-kapal selepasnya pula peluru berpandu ini digantikan dengan sistem peluru berpandu permukaan ke udara (SAM) 3K95 Kinzhal (Rusia: Кинжал – dagger). Kedudukan pemasangan Kinzhal jauh di hadapan kedudukan lama bagi SS-N-14, di dalam struktur di belakang pelindung letupan untuk pelancar roket RBU ASW yangterleta di haluan kapal. Kirov dan Frunze mempunyai lapan  AK-630 CIWS, yang dibantu oleh sistem pertahanan udara Kortik pada kapal-kapal selepasnya.

Senjata-senjata lain adalah sistem meriam automatik  AK-130 (kecuali pada Kirov di mana ia memiliki dua buah meriam tunggal ), 10 buah tiub torpedo/peluru berpandu  (mampu menembak peluru berpandu SS-N-15 ASW pada kapal-kapal kemudiannya) dan 40 buah roket anti kapal selam Udav-1 berserta dua buah pelancar sextuple RBU-1000.

Rusia kini sedang membangunkan sebuah peluru berpandu anti kapal baharu untuk dipasang pada kelas Kirov yang dikenali dengan 3M22 Tsirkon, yang mana berupaya untuk terbang pada kelajuan hipersonik sekurang-kurangnya . Sekiranya peluru berpandu ini lulus ujian pembangunan, ia akan mula memasuki perkhidmatan pada tahun 2020, dengan aturgerak di atas kapal Admiral Nakhimov dan kemudian pada Pyotr Veliky apabila ia siap menjalani kerja-kerja naik taraf pada tahun 2022. Bergantung pada pilihan jenis peluru berpandu, jumlahnya akan sekitar 40 - 80 buah.

Kawalan tembakan

 2 × Top Dome untuk radar kawalan tembakan SA-N-6 (Top Dome hadapan digantikan dengan radar jujukan imbasan pasif elektronik Tomb Stone pada Pyotr Veliky)
 4 × sistem kawalan tembakan Bass Tilt for AK-360 CIWS (bukan pada Admiral Nakhimov atau Pyotr Veliky)
 2 × Eye Bowl untuk radar kawalan tembakan SA-N-4 (juga untuk SS-N-14 pada Admiral Ushakov)
 2 × Hot Flash/Hot Spot untuk SA-N-11 Grisom (unit-unit CADS-N-1 sahaja)
 1 × Kite Screech for AK-100 atau AK-130
 2 × Cross Sword untuk SA-N-9 (unit-unit yang dipasang dengan Gauntlet sahaja)

Atur gerak

Kapal sulung, Kirov (dinamakan semula sebagi Admiral Ushakov pada tahun 1992 selepas pembubaran Kesatuan Soviet) telah dibaringkan pada Jun 1973 di Limbungan Tentera Laut Baltiysky, Leningrad. Ia dilancarkan pada 27 Disember 1977 dan ditauliahkan pada 30 Disember 1980. Apabila ia muncul buat pertama kali pada tahun 1981, para pemerhati NATO memanggil ia sebagai BALCOM I (Baltic Combatant I).

Kirov mengalami satu kemalangan reaktor pada tahun 1990 semasa berkhidmat di Laut Mediterranean. Kerja pembaikan tidak pernah dijalankan di sebabkan kekurangan dana dan perubahan situasi politik di Soviet Union.

Pada tahun 1983, sebuah kapal arahan dan kawalan, SSV-33 Ural telah dilancarkan, walaubagaimanapun kapal ini tidak ditauliahkan secara rasmi sehingga tahun 1989. Ia dibina dengan menggunakan rekabentuk badan asas kapal kelas-Kirov, dengan perubahan pada struktur super, perbezaan persenjataan dan berperanan bagi peranan yang berbeza di dalam Tentera Laut Soviet. Ural telah dibersarakan dan ditinggalkan pada tahun 2001, di sebabkan oleh kos operasi yang tinggi, dan dijadualkan untuk diskrapkan pada tahun 2017.

, kapal kedua dalam kelas ini telah ditauliahkan pada tahun 1984. Ia telah ditugaskan ke dalam Armada Pasifik. Pada tahun 1992, ia telah dinamakan semulan sebagai Admiral Lazarev. Kapal ini tidak aktif pada tahun 1994 dan dibersarakan empat tahun kemudian. Ia kini berada dalam simpanan. Pada 19 September 2009, Jeneral Popovkin, Timbalan Menteri Pertahanan untuk Persenjataan berkata bahawa Kementerian Pertahanan sedang bercadang untuk membawa masuk semula Admiral Lazarev ke dalam perkhidmatan.

, kini Admiral Nakhimov, merupakan kapal ketiga yang memasuki perkhidmatan pada tahun 1988. Ia telah ditugaskan ke dalam Armada Utara. Ia dinamakan semula sebagai Admiral Nakhimov pada tahun 1992, sebelum disimpan pada tahun 1999 dan diaktifkan semula pada tahun 2005. Ia kini sedang diselenggara di Limbungan Severodvinsk.

Pembinaan kapal keempat, Yuriy Andropov, menghadapi banyak kelewatan; pembinaannya bermula pada tahun 1986 telah tidak ditauliahkan sehingga tahun 1998. Ia dinamakan semula sebagai  (Peter the Great) pada tahun 1992. Ia kini berkhidmat sebagai kapal armada dalam Armada Utara Rusia.

Pada 23 Mac 2004, akhbar berbahasa Inggeris melaporkan bahawa Panglima Tentera Laut Rusia, Laksamana Armada Vladimir Kuroedov berkata reaktor Pyotr Veliky berada dalam keadaan yang teruk dan mungkin meletup bila-bila masa, satu kenyataan yang mungkin di sebabkan politik dalaman dalam Tentera Laut Rusia. Kapal ini dihantar ke pelabuhan untuk sebulan, dan anak kapal kehilangan satu per tiga daripada gaji mereka.

Sebuah kapal kelas Kirov kelima telah dirancang; asalnya dinamakan sebagai Laksamana Kesatuan Soviet Kuznetsov (juga dilaporkan sebagai Dzerzhinsky), kapal ini tidak pernah dibaringkan. Namanya kemudian diubah kepada Oktyabrskaya Revolutsiya (Revolusi Oktober), dan kemudian hanya Kuznetsov; akhirnya pada 4 Oktober 1990, rancangan bagi kapal kelima dibatalkan.

Kapal-kapal

Asalnya, Tentera Laut Rusia merancang untuk mengembalikan Admiral Ushakov dan Admiral Lazarev ke dalam perkhidmatan setelah beberapa tahun tidak digunakan. Ia kemudian menyatakan bahawa keadaan teras reaktor di kedua-dua kapal berada dalam keadaan kurang baik dan adalah sukar, mahal dan kemungkinan berbahaya untuk menanggalkan bahan api nuklear yang telah digunakan dan membaiki terasnya. Akibatnya, kemungkinan besar kedua-dua kapal ini akan diskrapkan. Proses pemodenan ke atas Admiral Ushakov mungkin tidak akan diteruskan di sebabkan dakwaan satu kemalangan nuklear yang mana menyebabkan salah satu daripada reaktornya mengalami kerosakkan dan dijangka akan diskrapkan bermula pada tahun 2016 atau selepasnya. Beberapa sumber lain tidak bersetuju, dengan mengatakan bahawa kesemua 4 buah kapal akan dimodenkan dan dikembalikan ke dalam perkhidmatan. Pada tahun 2014, beberapa kerja penyelenggaraan telah dilakukan ke atas Admiral Lazarev (satu-satunya penjajap yang beroperasi di Pasifik). Beberapa pihak agak skeptikal berkenaan dengan kemampuan limbungan Sevmash untuk melakukan kerja-kerja pemodenan ke atas dua buah kapal penjajap tempur kelas-Kirov secara serentak. Pemodennan Admiral Nakhimov masih berjalan (akan disiapkan menjelang tahun 2018) manakala pemodenan ke atas Pyotr Velikiy akan berlangsung pada tahun 2018 sehingga tahun 2021.

Rujukan

Sumber

Pautan luar

 Illustrated article about the Kirov class.
 Globalsecurity.org page on Kirov class
 Kirov class photos from Mark Meredith
  Encyclopedia of ships
  Military Reform Support Fund 
  Forum discussion of ships' armament
 FAS.org article
  All Kirov Class Battlecruisers - Complete Ship List

Kelas penjajap
Kelas penjajap tempur
 
Kapal berkuasa nuklear